stanford-oval/wikipedia huggingface dataset:
Borenius
Suvun jäseniä

Erik Borenius (noin 1685–1732), Turun linnansaarnaaja
Erik Borenius nuorempi (k. 1782). Maskun kirkkoherra, Erik B:n poika
Henrik Gustaf Borenius (1750–1802), Someron kirkkoherra, rovasti, Erik B nuoremman poika
Henrik Borenius (k. 1781), Viipurin läänin Uudenkirkon kirkkoherra, Erik B:n poika
Erik Johan Borenius (1762–1804), Viipurin kaupunginviskaali ja oikeusraatimies, Henrik B:n poika
Peter Vilhelm Borenius (1803–1853), kenraalimajuri Venäjän armeijassa, Erik Johan B:n poika
Henrik Borenius (1765–1841), suomalainen runoilija. Kivennavan kirkkoherra, lääninrovasti
Henrik Gustaf Borenius (1802–1894), magneettis-meteorologisen observatorion johtaja, professori, Henrik B:n poika
Georg Borenius (1858–1922), yliopettaja ja oppikirjojen tekijä, Henrik Gustaf Boreniuksen poika
Alexander Ferdinand Borenius (1807–1881), Porvoon lukion matematiikan lehtori, Lapinjärven kirkkoherra, valtiopäivämies, Henrik B:n poika
Henrik Gustaf Borenius (1840–1909), suomalainen säveltäjä, Vaasan hovioikeuden presidentti, Alexander Ferdinand B:n poika
Elsa Maria Gustava Borenius (1881–1958), sosiaalineuvos, lastensuojelutyöntekijä, Henrik Gustaf B:n tytär
Heikki Borenius (1884–1962), osakas asianajotoimistossa Borenius & Kemppinen, Henrik Gustaf B:n poika; hänen puolisonsa oli Clara Snellman-Borenius (1895–1990), kirjailija ja suomentaja[lähde? ]
Axel August Borenius (A. A. Lähteenkorva, 1846–1931), kansanrunouden kerääjä, Alexander Ferdinand B:n poika
Carl Ferdinand Borenius (1848–1918), liike- ja valtiopäivämies, kauppaneuvos
Carl Tancred Borenius (1885–1948), taidehistorioitsija, Carl B:n poika
Ernst Theodor Borenius (1858–1925),  asianajaja, KOP:n johtokunnan jäsen, Alexander Ferdinand B:n poika
Johan Borenius (k. 1777) Punkalaitumen kirkkoherra, Erik B:n poika
Robert Borenius (1887–1966), sähköinsinööri ja toimitusjohtaja
Juhani Borenius (s. noin 1932), akustiikan asiantuntija
Ellen Borenius, suomalainen keraamikko (Katso Luettelo suomalaisista keraamikoista)
Brais Méndez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Brais Méndez Portela
Syntymäaika: 7. tammikuuta 1997 (ikä 27)
Syntymäpaikka: Mos, Espanja
Pelipaikka: hyökkäävä keskikenttäpelaaja
Pituus: 183 senttimetriä
Seura
Seura: Real Sociedad
Pelinumero: 23
Junioriseurat
2001–2002: Sárdoma
2002–2010: Santa Mariña
2010–2012: Villarreal
2012–2015: Celta
Seurat
| Vuodet | Seura | O | (M) |
| 2014–2017 | Celta B | 56 | (8) |
| 2017–2022 | Celta | 153 | (20) |
| 2022– | Real Sociedad | 71 | (14) |
Maajoukkue
| 2018– | Espanja | 4 | (1) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2024.  Maajoukkueuran tilastot päivitetty 10. elokuuta 2022.
Brais Méndez Portela (s. 7. tammikuuta 1997 Mos, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkäävä keskikenttäpelaaja.
Seurajoukkueura

Méndez liittyi galicilaisseura Celta Vigon junioriakatemiaan vuonna 2012. 7. syyskuuta 2014 hän teki ensiesiintymisensä seuran reservijoukkueessa maan kolmanneksi korkeimmalla sarjatasolla Segunda División B:ssä ottelussa Real Murciaa vastaan.
4. syyskuuta 2016 Méndez teki ensimmäisen maalinsa ammattilaisurallaan 3–1-voittoon päättyneessä ottelussa CD Palenciaa vastaan. 21. elokuuta 2017, vietettyään koko harjoituskauden edustusjoukkueen mukana, hän solmi vuoteen 2021 ulottuvan sopimuksen seuran kanssa.
21. syyskuuta 2017 Méndez pelasi ensimmäisen ottelunsa seuran edustusjoukkueessa kotitasapelissä Getafea vastaan. Ensimmäisen maalinsa edustusjoukkueessa hän teki 31. maaliskuuta 2018 ottelussa Athletic Bilbaota vastaan.
Maajoukkueura

Méndez sai ensimmäisen kutsunsa Espanjan maajoukkueeseen 8. marraskuuta 2018, kun hänet nimettiin miehistöön Kroatiaa ja Bosnia ja Hertsegovinaa vastaan pelattaviin maaotteluihin. Ensiesiintymisensä maajoukkeessa hän teki 18. marraskuuta 2018 Las Palmasissa pelatussa ystävyysottelussa Bosnia ja Hertsegovinaa vastaan, jossa hän viimeisteli myös ottelun ainoan maalin.
Aiheesta muualla

Brais Méndezin tilastot BDFutbol-sivustolla (englanniksi)
Brais Méndezin tilastot Soccerway-sivustolla (englanniksi)
Real Sociedad – Primera División
1 Remiro |
2 Odriozola |
3 Muñoz |
4 Zubimendi |
5 Zubeldia |
6 Elustondo |
7 Barrenetxea |
8 Merino |
9 Fernández |
10 Oyarzabal |
11 Becker |
12 López |
13 Marrero |
14 Kubo |
15 González de Zárate |
16 Olasagasti |
17 Gómez |
18 Traoré |
19 Sadiq |
20 Pacheco |
21 Zaharjan |
22 Turrientes |
23 Méndez |
24 Sučić |
25 Magunazelaia |
Valmentaja Alguacil
Brian Johnston (urheiluselostaja)

| Brian Johnston |
| --- | --- |

Henkilötiedot
Syntynyt: 24. kesäkuuta 1912 Little Berkhamsted, Hertfordshire
Kuollut: 5. tammikuuta 1994 (81 vuotta) Lontoo
Kansalaisuus:   Iso-Britannia
Ammatti:  urheiluselostaja
Puoliso:  Pauline Tozer (1948)
Aiheesta muualla
Kotisivu
Brian Alexander Johnston (24. kesäkuuta 1912 Little Berkhamsted, Hertfordshire – 5. tammikuuta 1994 Lontoo) oli brittiläinen krikettiselostaja.
Johnston palveli toisessa maailmansodassa, ja otti osaa Normandian maihinnousuun. Hänet palkittiin Military Crossilla ja sodan jälkeen hänet kotiutettiin majurin arvoisena. Johnston tuli BBC:n palvelukseen tammikuussa 1946 ja seuraavana kesänä hän selosti ensimmäisen krikettiottelunsa. Hän jäi eläkkeelle 1972, mutta jatkoi selostuksia freelancerina. Selostusten ohella Johnston toimi muun muassa Down Your Way -radio-ohjelman isäntänä 1971–1987. Hän kirjoitti myös 17 kirjaa, joista useimmat käsittelivät krikettiä.
Brent Johnson

| Brent Johnson |
| --- | --- |
 Johnson Pittsburgh Penguinsin paidassa.
Henkilötiedot
Koko nimi:  Brent Spencer Johnson
Syntynyt: 12. maaliskuuta 1977 Farmington, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  190 cm
Paino:  90 kg
Pelinumero:  1
Pelaajaura
Pääsarjaura:  1997–2012
NHL-varaus:  129. varaus, 1995 Colorado Avalanche
Brent Spencer Johnson (s. 12. maaliskuuta 1977 Farmington, Michigan) on yhdysvaltalainen jääkiekkomaalivahti. Johnson pelasi urallaan yhteensä 309 NHL-ottelua St. Louis Bluesissa, Phoenix Coyotesissa, Washington Capitalsissa ja Pittsburgh Penguinsissa. Colorado Avalanche varasi hänet vuoden 1995 varaustilaisuudessa viidennellä kierroksella.
Johnsonin isä Bob Johnson ja isoisä Sid Abel olivat myös NHL-jääkiekkoilijoita.
Aiheesta muualla

Brent Johnson The Internet Hockey Databasessa (englanniksi)
Brent Sexton

Brent Sexton on yhdysvaltalainen näyttelijä. Hänet tunnetaan tv-sarjasta Jälkiä jättämättä. Sexton on näytellyt myös elokuvissa A.I. – Tekoäly (2001), Radio (2003), Flightplan (2005) ja In the Valley of Elah (2007). Hän esiintyi televisiosarja Boschin toisella kaudella yhdessä päärooleista.
Aiheesta muualla

Brent Sexton Internet Movie Databasessa. (englanniksi)
Brainstorm (latvialainen yhtye)

Brainstorm
Brainstorm eli Prāta Vētra on latvialainen pop-rock-yhtye. Se perustettiin Jelgavassa vuonna 1989. Latviassa yhtyeen ensisingle nousi listoille vuonna 1992 ja sen jälkeiset albumit olivat paikallisia jättimenestyksiä. Brainstorm tuli kansainväliseen tietoisuuteen osallistuttuaan vuoden 2000 Euroviisuihin kappaleella ”My Star” (myös albumilla Among The Suns), joka sijoittui kilpailussa kolmannelle sijalle. Yhtyeen musiikissa on vaikutteita melodisesta brittipopista.
Kokoonpano

Renārs Kaupers (laulu)
Jānis Jubalts (kitara)
Gundars Mauševics
Maris Mihelsons (koskettimet)
Kaspars Roga (rummut)
Yhtyeen alkuperäinen basisti Gundars Mauševics kuoli auto-onnettomuudessa 24. toukokuuta 2004.[lähde? ]
Diskografia

Vairāk nekā skaļi (1993)
Vietu nav (1994)
Veronika (1996)
Viss ir tieši tā kā Tu vēlies (1997)
Starp divām saulēm (1999)
Izlase '89–'99 (2000)
Among The Suns (2000)
Kaķēns, kurš atteicās no jūrasskolas (2001)
Online (2001)
Dienās, kad lidlauks pārāk tāls (2003)
Day Before Tomorrow (2003)
Četri krasti (2005)
Four Shores (2006)
Tur kaut kam ir jābūt (2008)
Шаг (”Šag”, 2009)
Years and Seconds (2010)
Izlase 2000–2010 (2010)
Vēl viena klusā daba (2012)
Another Still Life (2012)
Чайки на крышах (”Tšaiki na kryšah”, 2012)
Lähde:
Aiheesta muualla

Yhtyeen kotisivut
Brainstorm forum[vanhentunut linkki]
Bertrand Marchand

| 0 | 1 | 2 |
| --- | --- | --- |

Henkilötiedot
Syntymäaika: 27. huhtikuuta 1953
Syntymäpaikka: Dinan, Ranska
Kuolinaika: 2023 (70 vuotta)
Pelipaikka: puolustaja
Pituus: 178 senttimetriä
Seura
Seura: -
Tehtävä: Päävalmentaja
Junioriseurat
:  Entente Méné-Rance
Seurat
| Vuodet | Seura | O (M) |
| 1972–1980 1980–1982 1982–1985 |  Stade Rennais  Montmorillon  Thouars Foot 79 | 110 (3) |
Valmennusura
1985–1997 1997–2002 2002–2004 2006–2007 2007–2008 2008–2010 2010 2011–2012 2012–2013:  Thouars Foot 79  Stade Rennais (apuv.)  Guingamp   Club Africain   ES Sahel  Al-Khor  Tunisia  Raja Casablanca  Umm-Salal SC
 Seurajoukkueuran tilastot kattavat vain kansalliset sarjat.
Bertrand Marchand (27. huhtikuuta 1953 Dinan, Ranska – 2023) oli ranskalainen valmentaja ja jalkapalloilija, pelipaikaltaan puolustaja.
Ura

Marchand vietti koko pelaajauransa Ranskassa, pelaten puolustajana aina 1970-luvulta 1980-luvulle saakka. Hän edusti Stade Rennaisia, Montmorillonia ja Thouarsia.
Valmennusura

Marchand aloitti valmentamisen 1980-luvulla valmentaessaan pelaajanakin edustamaansa Thouarsia. Hän valmensi joukkuetta aina vuoteen 1997 asti, kunnes siirtyi Stade Rennaisiin apuvalmentajaksi, sekä nuorten joukkueen valmentajaksi. Pesti kesti aina vuoteen 2002, jonka jälkeen matka jatkui Guingampiin kahden vuoden sopimuksella.
Kaudella 2005–2006 Marchand tuli kesken kauden joulukuussa 2006 Club Africainin päävalmentajaksi ja jatkoi valmentajan myös kauden 2006–2007. Joukkue sijoittui toiseksi, mutta Marchand sai silti lähteä. Kaudeksi 2007–2008 hän siirtyi toisen tunisialaisen ES Sahel joukkueen valmentajaksi ja tulos oli tälläkin kertaa sama Tunisian pääsarjassa eli toinen sija. Sitä vastoin joukkue saavutti ensimmäisen Afrikan Mestarien liigan voiton vuoden 2007 marraskuussa ja vuoden 2008 alussa CAF Super Cupin voiton. Siitä huolimatta Marchand ei jatkanut sopimustaan.
2008 Marchand allekirjoitti kolmen vuoden sopimuksen qatarilaisen Al-Khorin kanssa. Kesäkuussa 2010 Tunisian jalkapalloliitto julkisti Marchandin olevan Tunisian uusi päävalmentaja, jonka olisi tarkoitus valmentaa maata vuoden 2012 Afrikan kisoihin. Marchand oli aikaisemmin ilmoittanut voivansa purkaa sopimuksensa Al-Khorin kanssa mikäli valinta tulisi hänen kohdalleen. Hänellä on myös optio vuoden 2013 Afrikan kisoihin mikäli menestys tyydyttää Tunisian jalkapalloliittoa. Joulukuussa 2010 Marchand erotettiin tehtävistään heikosti sujuneiden karsintojen myötä.
24. syyskuuta 2011 Marchand valittiin marokkolaisen Raja Casablancan päävalmentajaksi. Hänen johdollaan Raja Casablanca ei onnistunut uusimaan Marokon mestaruutta ja kesäkuussa 2012 hän jätti seuran siirtyen qatarilaisen Umm-Salalin peräsimeen.  Marchandin johdolla Umm-Salal pelasi kohtuullisen hyvin Qatarin liigan keskikastissa. Ranskalaisvalmentaja sai kuitenkin yllätyspotkut maaliskuussa 2013 seuran ollessa liigassa seitsemäntenä.
Valmennusura > Saavutukset

Tunisian mestaruus
Hopeaa: 2007, 2008
Afrikan Mestarien liiga: 2007
CAF Super Cup: 2008
Tunisian cup
Hopeaa: 2006, 2008
Sheikh Jasim Cup
Hopeaa: 2009
Aiheesta muualla

footballdatabase.eu (englanniksi)
| 0 | 1 | 2 |
| --- | --- | --- |
| Edeltäjä: Guy Lacombe | En Avant Guingampin päävalmentaja 2002–2004 | Seuraaja: Yvon Pouliquen |
| 0 | 1 | 2 |
| --- | --- | --- |
| Edeltäjä: Sami Trabelsi | Tunisian maajoukkueen päävalmentaja 6–12/2010 | Seuraaja: Faouzi Benzarti |
| 0 | 1 | 2 |
| --- | --- | --- |
| Edeltäjä: Ilie Balaci | Raja Casablancan päävalmentaja 9/2011–2012 | Seuraaja: Mohamed Fakhir |
| 0 | 1 | 2 |
| --- | --- | --- |
| Edeltäjä: Gérard Gili | Umm-Salalin päävalmentaja 2012–3/2013 | Seuraaja: Alain Perrin |
Bitten

| Bitten |
| --- | --- |
Tyyli:  draama fantasia
Kestoaika:  n. 44 minuuttia
Luoja(t):  Daegan Fryklind
Pääosissa:   Laura Vandervoort  Greyston Holt  Greg Bryk  Steve Lund  Michael Xavier  Genelle Williams 
Alkuperämaa:   Kanada
Alkuperäiskieli:  englanti
Verkko:   Space  Syfy  Netflix
Esitetty:  11. tammikuuta 2014 –  15. huhtikuuta 2016
Tuotantokausia:  3
Jaksoja:  33
Tuotanto
Vastaava(t) tuottaja(t):   Patrick Banister  John Barbisan  Tecca Crosby  Daegan Fryklind  J.B. Sugar 
Ohjaaja(t):  James Dunnison
Käsikirjoittaja(t):  Kelley Armstrong
Säveltäjä(t):  Todor Kobakov
Kuvaaja(t):   Stephen Reizes  Craig Wright  Boris Mojsovski 
Tuotantoyhtiö(t):   Entertainment One  Hoodwink Entertainment  No Equal Entertainment 
Palkinnot
Voitetut:  Leo Awards (2014)
Aiheesta muualla
IMDb 
Bitten on kanadalainen televisiosarja, joka perustuu Kelley Armstrongin kirjasarjaan Women of the Otherworld.
Sen esittäminen alkoi Kanadassa Bell Media -yhtiön omistamalla Space-kanavalla 11. tammikuuta 2014. Syfy osti sarjan esittämisoikeudet ja aloitti esittämisen Yhdysvalloissa kolme päivää myöhemmin. Suomessa sarjaa on voinut seurata Netflixin kautta.
18. maaliskuuta 2014 julkaistiin 32 kappaletta sisältävä ääniraita "Bitten – Score Soundtrack Vol. 1".
Juoni

Sarjassa seurataan naispuolisen ihmissuden Elena Michaelsin tasapainottelua normaalin elämän ja ihmissusilauman tuoman vastuun välillä.
Näyttelijät

| 0 | 1 | 2 |
| --- | --- | --- |
|  Laura Vandervoort  | … |  Elena Michaels   |
|  Greyston Holt  | … |  Clayton Danvers   |
|  Greg Bryk  | … |  Jeremy Danvers   |
|  Steve Lund  | … |  Nick Sorrentino   |
|  Michael Xavier  | … |  Logan Jonsen   |
|  Genelle Williams  | … |  Rachel Sutton   |
|  Tommie-Amber Pirie  | … |  Paige Winterbourne   |
|  Paul Greene  | … |  Philip McAdams   |
Tuotanto

Toukokuussa 2014 vahvistettiin Spacen tilanneen toisen tuotantokauden. Kolmannen tuotantokauden tilaus vahvistettiin 25. toukokuuta 2015.
Joulukuussa 2015 vahvistettiin kolmannen kauden jäävän sarjan viimeiseksi.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 22 | 11. tammikuuta 2014 | 5. huhtikuuta 2014 |
|  | 2 | 23 | 7. helmikuuta 2015 | 11. huhtikuuta 2015 |
|  | 3 | 22 | 12. helmikuuta 2016 | 15. huhtikuuta 2016 |
Aiheesta muualla

Bitten Internet Movie Databasessa (englanniksi)
Bitten Netflix.comissa[vanhentunut linkki]
Mikkelin Kilpa-Veikot

| Mikkelin Kilpa-Veikot |
| --- | --- |

Perustettu:  1902
Paikkakunta:   Mikkeli, Suomi
Värit:           
Lajit:  Yleisurheilu Telinevoimistelu
Puheenjohtaja:  Juha Putkonen
Mikkelin Kilpa-Veikot (MiKV) on vuonna 1902 perustettu mikkeliläinen yleisurheilu- ja telinevoimisteluseura. MiKV:n puheenjohtaja on Juha Putkonen. Mikkelin Kilpa-Veikot on Suomen Urheiluliiton, Suomen Aikuisurheiluliiton, SUL:n aluejärjestön, Suomen Voimisteluliiton sekä Etelä-Savon Liikunnan jäsen.
MiKV on Mikkelin alueen toiseksi vanhin urheiluseura. Perustamisvuonna 1902 seurassa oli 58 jäsentä. Vuonna 2021 Mikkelin Kilpa-Veikkojen jäsenmäärä oli noin 350. Etelä-Savon Yleisurheilu on valinnut Mikkelin Kilpa-Veikot usean vuoden ajan parhaaksi nuoriso sekä parhaaksi yleisurheiluseuraksi Etelä-Savossa.
Kilpa-Veikot pelasivat 1920-luvulla myös jalkapalloa osallistuen lajin suomenmestaruuskilpailuihin 1927 ja 1928. Seura oli Savon piirin moninkertainen mestari. Jalkapallo loppui seurasta, kun kaupunkiin perustettiin 1929 palloilun erikoisseura Mikkelin Palloilijat.
Seuran toiminnan periaatteet > MiKV:n arvot

Tasavertaisuus
Rehtiys ja avoimuus
Kilpaurheilu osana elämää
Kasvatus
Yhteisöllisyys
Seuran toiminnan periaatteet > Liikuntaa ja urheilua eri ikäisille

Mikkelin kilpa-Veikot järjestää monipuolisia ryhmiä sekä yleisurheilussa että telinevoimistelussa ja nuoria kannustetaan osallistumaan molempien lajien toimintaan. Lisää innokkaita harrastajia pyritään saamaan toimintaan mukaan koulukiertueilla, kaveriviikoilla sekä erilaisiin tapahtumiin osallistumalla.
Seura kehittää ja ylläpitää toimintaa myös aikuisurheilijoiden parissa. Pyrkimyksenä on tarjota aikuisliikkujille mahdollisuuksia kokeilla eri urheilulajeja siten, että asiantuntijat opastavat lajien perusteisiin. Tavoitteena on saada uusia henkilöitä osallistumaan paitsi kilpaurheiluun niin myös muuhun liikuntaan järjestämällä ohjattuja yhteislenkkejä ja harjoituksia.
Seuran toiminnan periaatteet > Kilpailut

Seura pyrkii järjestämään joka vuosi piiritason kisoja sekä muita kansallisia kisoja. Varainhankintaa tehdään järjestämällä isompia SM-tason kisoja, joita haetaan aika-ajoin Suomen Urheiluliitolta. Lisäksi koululaiskisoja järjestetään yhteistyössä Mikkelin kaupungin kanssa, joihin osallistuu arviolta 1500 nuorta.
Seuran toiminnan periaatteet > Tilat

Mikkelin Kilpa-Veikot käyttää monipuolisesti harjoittelupaikkoina Mikkelin Urheilupuistoa, Karkialammen Kuntotaloa sekä Saimaa Stadiumia. Seura on vahvasti mukana kehittämässä ja pitämässä yllä Kuntotalon harjoittelumahdollisuuksia yleisurheilun ja telinevoimistelun suhteen.
Seuran toiminnan periaatteet > Elintapaohjaus

Mikkelin Kilpa-Veikot on yhdessä Mikkelin Hiihtäjien kanssa aloittanut elintapaohjauksen tarjoamisen paikallisille työikäisille. Elintapaohjauksessa korostuu elintapojen parantaminen liikunnan, unen ja ravinnon avulla. Toimintaan kuuluvat erilaiset liikunnalliset lajikokeilut sekä luennot ja opastus unesta ja ravinnosta. Tarvittaessa on saatavilla myös yksilöohjausta. Elintapaohjaukseen osallistuminen on maksutonta.
Lajit > Yleisurheilu

Kesäaikaan yleisurheilun harjoituspaikkana toimii Mikkelin Urheilupuisto, kun taas talvikaudella harjoitellaan Karkialammen Kuntotalolla ja Saimaa Stadiumilla.
Mikkelin Kilpa-Veikkojen yleisurheilukouluissa harjoitellaan kaikkia yleisurheilulajien perusteita. Tarjontaa yleisurheilukouluissa on 3-15 -vuotiaille. Yleisurheilukouluista on mahdollisuus halutessaan jatkaa kohti kilpailemiseen tähtäävää valmennusryhmätoimintaa.
Mikkelin Kilpa-Veikot tarjoaa liikkujille myös polkujuoksua. Aktiivinen yhteistyö alueen toimijoiden (Mikkelin Ladun ja Etelä-Savon Liikunnan) kanssa on ollut aktiivista. Polkujuoksureitit löytyvät Mikkelin Urpolasta ja Rantakylästä.
Lajit > Telinevoimistelu

Mikkelin Kilpa-Veikot järjestää telinevoimistelun harrastetoimintaa. Lisäksi seuralla on telinevoimistelun kilparyhmä, joka harjoittelee ympärivuotisesti. Telinevoimistelun harjoituspaikkana toimii Karkialammen Kuntotalon telinesali.
Seuran telinevoimistelun harrasteryhmissä ei vaadita aikaisempaa voimistelutaustaa, ja valmennusryhmissä harjoitellaan kilpailuihin tähdäten.
Aiheesta muualla

Mikkelin Kilpa-Veikkojen nettisivut
Biskra

| Biskra |
| --- | --- |

 Biskra
 Koordinaatit: 34°51′N, 5°44′E 
Valtio:   Algeria
Maakunta:  Biskra
Väkiluku (2008):  204 661
Infobox OKVirheellinen NIMI-arvo: 
Biskra on kaupunki ja keidas Algeriassa niin sanotun Zabin alueella maan kaakkoisosassa Saharan reunalla. Vuonna 2008 sen asukasluku oli 204 661.
Maantiede

Biskra sijaitsee Saharan aavikon reunalla Algerian kaakkoisosassa noin 100–120 metrin korkeudella merenpinnasta. Biskran keidas on nimellä Zab tunnetun keidasryhmän keskus. Kaupungista etelään sijaitsee Awras ja Tell Atlas-vuorten välissä oleva syvänne. Syvänne on luonut historiallisesti tärkeän kulkureitin paimentolaisille. Lähistöllä on myös kaksi suurta suolajärveä, Melrhír ja Merouane.
Sää alueella on talvisin leuto ja paikka tunnetaan talvilomakohteena. Kesäisin lämpötilat nousevat kuitenkin korkeaksi. Sadetta saadaan suhteellisen vähän ja vaihtelevin väliajoin. Sateet lankeavat pääsääntöisesti Awrasvuorille Biskran pohjoispuolelle. Vettä saadaan Wadi Biskran padolta.
Historia

Ennen nykyisen kaupungin perustamista Biskran paikalla oli roomalainen limes nimeltä Vescera. Nykyisen nimensä se sai vasta Aghlabidien vallatessa Zabin alueen 1000-luvulla. Tuolloin aluetta asuttivat berberiheimot, mutta alueelle alkoi saapua myös arabiheimoja. 1200-luvulla Biskrasta kehittyi tärkeä kauppapaikka Saharalta saapuville karavaaneille. Alue muodosti myös käytännössä itsenäisen oman ruhtinaskuntansa muodollisesti TunisinHafsidien alaisuudessa. Tunisin hallitsijan Abu Farisin onnistui palauttaa hafsidien täysi valta vuonna 1402, mutta hafsidit heikentyivät merkittävästi seuraavab vuosisadan lopulla.
Leo Africanus kuvaili Biskraa suhteellisen suureksi paikkakunnaksi 1500-luvun puolivälillä, mutta hän mainitsi myös paikallisten olevan köyhiä. Osmanien valtakunta valtasi alueen kahdella sotaretkellä vuosina 1542 ja 1552. He perustivat paikalle linnoituksen ja varuskunnan. Osmanien valta oli muodollinen ja alueella vallasta kamppailivat turkkilaisten ohella eri suvut. Monet Biskran asukkaista muuttivat muualle lähiseudun kyliin valtataistelujen myllerryksessä. Ranska oli vallannut Algerin vuonna 1830 ja yksi Biskran vallasta kilpailleista suvuista liittoutui ranskalaisten kanssa vuonna 1838.
Ranskalaiset valtasivat paikan kokonaan vuonna 1844 ja he rakennuttivat oman linnoituksensa ja varuskunnan. Linnoituksen nimi oli Saint-Germain ja se valmistui vuonna 1851. Nykymuodossaan Biskra rakennettiin eurooppalaisen esimerkin mukaan ruutukaavaa käyttäen lähelle linnoitusta ja se toimi alueen hallinnollisena keskuksena. Vuonna 1969 aluetta hävitti tuhoisa tulva.
Talous

Biskraa ympäröivällä seudulla harjoitetaan maataloutta. Alueella kasvatetaan etenkin taateleja, mutta myös viikunoita, granaattiomenia ja aprikooseja. Talvilomakohteena kaupungissa on myös useita hotelleja.
Väestö

Biskran asukasluku vuonna 2008 oli 204 661. Vuonna 1998 vastaava lukema oli 170 956.
Aiheesta muualla

Kuvia tai muita tiedostoja aiheesta Biskra Wikimedia Commonsissa
Biskra satelliittikuvassa.
Biskran vanhakaupunki vuonna 1899.
Brent Regner

| Brent Regner |
| --- | --- |

Henkilötiedot
Syntynyt: 17. toukokuuta 1989 (ikä 35) Westlock, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  87 kg
Pelaajaura
Pääsarjaura:  2009–
Aik. seurat:  Syracuse Crunch (AHL) Springfield Falcons (AHL) Peoria Rivermen (AHL) Chicago Wolves (AHL) Portland Pirates (AHL) Florida Panthers (NHL) Springfield Thunderbirds (AHL) Texas Stars (AHL) EC Salzburg (EBEL)
NHL-varaus:  137. varaus, 2008 Columbus Blue Jackets
Brent Regner (s. 17. toukokuuta 1989 Westlock, Alberta, Kanada) on kanadalainen jääkiekkopuolustaja. Regner on pelannut urallaan lähinnä AHL-liigassa. Hän on kiekollinen puolustaja, jolla on hyvä syöttötaito ja luistelunopeus.[lähde? ]
Ammattilaisura

Columbus Blue Jackets varasi Regnerin viidennellä kierroksella vuoden 2008 varaustilaisuudessa. Hän teki kolmivuotisen tulokassopimuksen seuran kanssa kesällä 2009 ja debytoi AHL:ssä seuraavalla kaudella Syracuse Crunchin AHL-joukkueessa. Tulokassopimuksensa ajan Regner pelasi AHL:ssä. Sopimuksen päätyttyä hän teki syyskuussa 2012 yksivuotisen AHL-sopimuksen Peoria Rivermenin kanssa.
Kauden aikana hän siirtyi vaihtokaupassa AHL-joukkue Chicago Wolvesiin, jossa hän pelasi seuraavat kaksi vuotta. Heinäkuussa 2014 hän allekirjoitti yksivuotisen kaksisuuntaisen sopimuksen St. Louis Bluesin kanssa. Hän pelasi koko kauden AHL:ssä Chicago Wolvesissa toimien joukkueen kapteenina. Heinäkuussa 2015 Regner allekirjoitti kaksivuotisen kaksisuuntaisen sopimuksen Florida Panthersin kanssa. Kausi kului pääosin AHL:ssä Portland Piratesin kapteenina. NHL-debyytin Regner teki helmikuussa 2016. Hän pelasi kauden 2015–2016 aikana seitsemän NHL-ottelua jääden kuitenkin ilman tehopisteitä.
Regner toimi kaudella 2016–2017 AHL-joukkue Springfield Thunderbirgsin kapteenina. Hän pystyi pelaamaan kauden aikana vain 28 ottelua alavartalovamman takia. Seuraavaksi kaudeksi Regner teki vuoden sopimuksen Dallas Starsin kanssa.